মহানগরীর বর্তমান জনসংখ্যা ৬০ লাখ। ওয়াসার হিসেবে নগরীতে বর্তমানে পানির দৈনিক চাহিদা ৫০ কোটি লিটার। ওয়াসা সরবরাহ করার ক্ষমতা রাখে মাত্র ২০ কোটি লিটার। প্রতিদিন ৩০ কোটি লিটার পানির ঘাটতি রয়েছে। কর্ণফুলী পানি সরবরাহ প্রকল্প বাস্তবায়ন হওয়ায় এ সংকট থেকে নগরবাসী কিছুটা হলেও মুক্তি পাবে এমন প্রত্যাশা ওয়াসা কর্মকর্তাদের। খুব শিগগির প্রকল্পটি পুরোদমে চালু হলে নগরীতে দৈনিক আরও ১৪ কোটি লিটার পানি সরবরাহ দেয়া যাবে। চট্টগ্রাম ওয়াসার কর্ণফুলী পানি সরবরাহ প্রকল্পের আওতায় পরীক্ষামূলকভাবে চলছে পানি সরবরাহের কাজ। প্রাথমিকভাবে নগরীর আগ্রাবাদ ও হালিশহর এলাকায় পানি সরবরাহ করা হচ্ছে।